पाएं अपने शहर की ताज़ा ख़बरें और फ्री ई-पेपरडाउनलोड करें
जयपुर। मंगलवार दोपहर से जयपुर शहर में झमाझम बारिश शुरू हो गई, जो देर शाम तक रूक रूक कर बरसती रही। दोपहर में ही काली घटा छाने सेशाम का नजारा बन गया। ठंडी हवा के साथ बादलों के बरसने से मौसम सुहाना हो गया है। दोपहर करीब 12 बजे बारिश से उमस बढ़ गई थी, लेकिन एक बजे फिर घटाओं के झूम-झूम कर बरसने से मौसम खुशगवार हो गया। मौसम विभाग के अनुसार अभी मापने लायक बरसात तो नहीं हुई, लेकिन पिछले तीन दिन के पैटर्न को देखते हुए लगता है, रात तक पांच मिलीमीटर से ज्यादा बारिश होनी चाहिए। मौसम के मिजाज और छुट्टी को देखते हुए शहरवासियों ने भी पिकनिक स्थलों का रुख कर लिया।
सुबह से ही शहर के आसमान पर बादल छाने से एक बारगी हवा रुक गई। उमस बढ़ी। लेकिन दोपहर करीब बारह बजे बादलों के बरस कर रुक जाने से उमस और तेज हो गई। चिप चिप के माहौल के बीच करीब एक बजे तेज हवा के साथ काली घटाएं उमड़ घुमड़ कर आई और बरसात शुरू हो गई। छितराई बारिश के कारण कई इलाकों में हालांकि बरसात नहीं हुई। लेकिन मौसम विभाग के अनुसार प्री मानसून के बादल शहर पर सेट हैं। अगले 24 घंटे में कहीं तेज तो कहीं हल्की बारिश की संभावना है। इस सीजन में शहर में अब तक 25 मिलीमीटर बारिश हो चुकी है। घटाओं के मिजाज को देखते हुए लगता है, रात तक तेज बारिश हो सकती है।
Photo : Manoj Shrestha, Rajkumar sharma & Neelima Sukhija
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hans zho_Hant eng_Latn